Gunārs Kalniņš
Šis raksts ir par komponistu. Par citu personu ar šādu uzvārdu skatīt rakstu Kalniņš. Gunārs Kalniņš (dzimis 1981. gada 14. augustā Rīgā) ir latviešu dziedātājs, komponists. Gunārs četru gadu vecumā tika uzņemts Latvijas Radio ansamblī "Dzeguzīte". Pēc tam iestājies Emīla Dārziņa mūzikas skolā, bijis zēnu kora dalībnieks. Jaunieša gados mācījies Rīgas Doma kora skolā, dziedājis korī "Kamēr..." un grupā Boogie Drivers. 1999. gadā izdevis debijas soloalbumu Tā bija, tā būs. 2000. gadā uzvarējis Muzikālajā bankā ar "Balto dziesmu". 2004. gadā dibinājis gospeļkori GG Choir. Vairākkārt ir piedalījies Eirodziesmā, augstāko vietu sasniegdams 2007. gadā, ar Jolandu Suvorovu iegūstot 3. vietu ar dziesmu What Love Can Do to Me. 2009. gadā pārcēlies uz Spāniju.